Human resource empowerment applied to greek sport organizations
Authors: Παπαϊωάννου Άλκηστις 
Published: January 2014

Οι πρωταρχικοί σκοποί αυτής της έρευνας ήταν α) να καθοριστεί ο βαθμός στον οποίο η ενδυνάμωση χρησιμοποιείται στους ελληνικούς αθλητικούς οργανισμούς, και πιο συγκεκριμένα στα επαγγελματικά ποδοσφαιρικά σωματεία και στις αθλητικές ομοσπονδίες β) να εξετάσει τη σχέση ανάμεσα στους παράγοντες της ενδυνάμωσης και τους δείκτες απόδοσης των επαγγελματικών ποδοσφαιρικών σωματείων (έσοδα, κέρδη/ζημίες, σειρά κατάταξης των ποδοσφαιρικών σωματείων με βάση την ετήσια βαθμολογική κατάταξη που δίνεται από τη Super League) και γ) να ανακαλύψει αν υπάρχουν διαφορές ανάμεσα στις υποδιαιρούμενες ομάδες (ομοσπονδίες) με βάση τις ακόλουθες πέντε μεταβλητές/δείκτες απόδοσης των αθλητικών ομοσπονδιών: α) κρατική επιχορήγηση β) Διακρίσεις στους Ολυμπιακούς Αγώνες γ) Διακρίσεις σε Παγκόσμιους Αγώνες δ) Διακρίσεις σε Ευρωπαϊκούς Αγώνες και ε) Αριθμό Ενεργών Σωματείων και στους παράγοντες της ενδυνάμωσης. Το όργανο μέτρησης της ενδυνάμωσης αποτελούνταν από 30 ερωτήσεις (που δημιουργήθηκαν από τους Vogt & Murrell, 1990), και από δημογραφικά χαρακτηριστικά. Συνολικά δέκα Ελληνικά επαγγελματικά ποδοσφαιρικά σωματεία που είχαν συνεχή παρουσία στην πρώτη εθνική κατηγορία (Super League) του ελληνικού ποδοσφαίρου κατά τη διάρκεια των τελευταίων πέντε ετών (από το 2003 μέχρι το 2007), ερευνήθηκαν. Στην έρευνα ανταποκρίθηκαν εννιά επαγγελματικά ποδοσφαιρικά σωματεία με βαθμό ανταπόκρισης 90%. Όσον αφορά τις Ελληνικές αθλητικές ομοσπονδίες το αρχικό δείγμα αποτελούνται από 26 Ελληνικές αθλητικές ομοσπονδίες, Απαντήσεις δόθηκαν από 20 Ελληνικές αθλητικές ομοσπονδίες με βαθμό ανταπόκρισης 77%. Τα αποτελέσματα αυτής της έρευνας δείχνουν ότι, αρχικά, η διαδικασία της ενδυνάμωσης εφαρμόζεται σε μέτριο βαθμό και από τα Ελληνικά ποδοσφαιρικά σωματεία (56%) και από τις Ελληνικές αθλητικές ομοσπονδίες (70%) που χρησιμοποίησαν το «ενδυναμωμένο στυλ» διοίκησης. Αφετέρου, αν και δεν υπήρξε καμία σημαντική συσχέτιση μεταξύ της ενδυνάμωσης και των δεικτών απόδοσης των εύπορων ποδοσφαιρικών σωματείων, υπήρξε μια ισχυρή και θετική συσχέτιση μεταξύ της ενδυνάμωσης και των δεικτών απόδοσης των λιγότερο εύπορων ποδοσφαιρικών σωματείων, και πιο συγκεκριμένα με τα έσοδα. Επίσης, υπήρξε μια σημαντική διαφορά μεταξύ των πολύ εύπορων, των εύπορων και των λιγότερο εύπορων ομοσπονδιών, με βάση την κρατική επιχορήγηση, σε ένα παράγοντα της ενδυνάμωσης: Ικανότητες στην λήψη Αποφάσεων και στην άμεση δράση. Επιπλέον, υπήρξε μια σημαντική διαφορά μεταξύ των πολύ επιτυχημένων, των επιτυχημένων και των λιγότερο επιτυχημένων ομοσπονδιών με βάση τις Ολυμπιακές Διακρίσεις, και σε δύο βασικούς παράγοντες της ενδυνάμωσης: (α) Ικανότητες στην λήψη αποφάσεων και στην άμεση δράση και (β) Ικανότητες στον σχεδιασμό εργασιών, στην οργάνωση και στην ενσωμάτωση του συστήματος, αλλά δεν υπήρξε καμία σημαντική διαφορά μεταξύ τους, με βάση τις Παγκόσμιες και τις Ευρωπαϊκές Διακρίσεις, και στους παράγοντες της ενδυνάμωσης. Τελικά, υπήρξε μια σημαντική διαφορά μεταξύ των μεγάλων, των μεσαίων και των μικρών ομοσπονδιών με βάση τον αριθμό των ενεργών σωματείων, και σε δύο βασικούς παράγοντες της ενδυνάμωσης: (α) Ικανότητες στην ηγεσία, παρακίνηση και στο σύστημα ανταμοιβών και (β) Σύνολο για όλες τις διοικητικές λειτουργίες.